Nr. L 161/12 De Europæiske Fællesskabers Tidende 28. 6. 88 RÅDETS AFGØRELSE af 7. juni 1988 om accept på Fællesskabets vegne af tillæg E.4 til Den Internationale Konvention om Forenkling og Harmonisering af Regler om Toldbehandling (88/356/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, særlig artikel 28, 43, 113 og 235, under henvisning til forslag fra Kommissionen, under henvisning til udtalelse fra Europa-Parlamentet (!), og ud fra følgende betragtninger: I overensstemmelse med afgørelse 75/199/EØF (?) har Fællesskabet indgået Den Internationale Konvention om Forenkling og Harmonisering af Regler om Toldbehand- ling; en accept af tillæggene til Den Internationale Konvention om Forenkling og Harmonisering af Regler om Toldbehandling vil bidrage effektivt til at udvikle og lette den internationale samhandel; tillæg E.4 vedrørende tilbagebetalingsordningen kan accep- teres af Fællesskabet; i forbindelse med accepten bør der dog fremsættes visse forbehold for at tage hensyn til toldunionens særlige krav og til den nuværende situation for så vidt angår harmoniserin- gen af toldlovgivningen — (1) EFT nr. C 167 af 27. 6. 1988. (?) EFT nr, L 100 af 21. 4. 1975, s. 1. TRUFFET FØLGENDE AFGØRELSE: Artikel 1 Tillæg E.4 til Den Internationale Konvention om Forenkling og Harmonisering af Regler om Toldbehandling vedrørende tilbagebetalingsordningen accepteres herved på Fællesska- bets vegne med et generelt forbehold og med et forbehold for så vidt angår standardregel 5. Teksten til tillæg E.4 ledsaget af forbeholdene er knyttet til denne afgørelse. Artikel 2 Formanden for Rådet udpeger den person, der er beføjet til at give Toldsamarbejdsrådets generalsekretær meddelelse om Fællesskabets accept af det i artikel 1 omhandlede tillæg med de i artikelen nævnte forbehold. Udfærdiget i Luxembourg, den 7. juni 1988. På Rådets vegne M. BANGEMANN Formand